|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob. 26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2025.gada 29.maijā** |  **Nr. GND/2025/365** |
|  |  **(protokols Nr.12; 34.p.)** |

**Par nekustamā īpašuma Rankas pagastā ar nosaukumu “Lāčauzas” atsavināšanu**

Izskatīts **Gulbenes novada Rankas pagasta pārvaldes**, reģistrācijas numurs 40900015516, juridiskā adrese: “Krastkalni”, Ranka, Rankas pag., Gulbenes nov., LV-4416, 2024.gada 4.septembra iesniegums Nr. RA/4.2/24/55 (Gulbenes novada pašvaldībā saņemts 2024.gada 4.septembrī un reģistrēts ar Nr. GND/5.13.3/24/1734-G) ar lūgumu grozīt nekustamā īpašuma Rankas pagastā bez nosaukuma ar kadastra numuru 5084 009 0067 sastāvu un nodot atsavināšanai zemes vienību ar kadastra apzīmējumu 50840080386 ar platību 2,83 ha. Gulbenes novada Rankas pagasta pārvalde secina, ka iepriekš minētā zemes vienība nav nepieciešama pašvaldības autonomo funkciju veikšanai.

Atbilstoši Gulbenes novada pašvaldības domes 2024.gada 30.maija lēmumam Nr. GND/2024/282 “Par Gulbenes novada pagastu pārvalžu reorganizāciju, izveidojot pagastu apvienības pārvaldes” (protokols Nr. 11; 51. p) veiktās Gulbenes novada pašvaldības pagastu pārvalžu reorganizācijas rezultātā ar 2024.gada 1.oktobri izveidota Druvienas, Lizuma, Rankas un Tirzas pagastu apvienības pārvalde, reģ. Nr. 40900041190, kas ir Gulbenes novada Rankas pagasta pārvaldes tiesību, lietvedības, arhīva, saistību, t.sk., darba tiesisko attiecību, mantas, finanšu līdzekļu, ilgtermiņa ieguldījumu, funkciju pārņēmēja.

2024.gada 31.oktobrī Gulbenes novada pašvaldības dome pieņēma lēmumu Nr. GND/2024/638 “Par Rankas pagasta nekustamā īpašuma ar kadastra numuru 5084 009 0067 sastāva grozīšanu un nosaukuma piešķiršanu” (protokols Nr. 19; 25.p), ar kuru nolēma grozīt nekustamā īpašuma Rankas pagastā bez nosaukuma, kadastra numurs 5084 009 0067, sastāvu, atdalot zemes vienību ar kadastra apzīmējumu 50840080386 ar platību 2,83 ha, piešķirt jaunizveidotajam nekustamajam īpašuma, kas sastāv no zemes vienības ar kadastra apzīmējumu 50840080386, nosaukumu “Lāčauzas”, paliekošajam nekustamajam īpašumam Rankas pagastā ar kadastra numuru 5084 009 0067, kas sastāv no zemes vienības ar kadastra apzīmējumu 50840010045 ar platību 2,1 ha, piešķirt nosaukumu “Kaķpēdiņas”.

Gulbenes novada pašvaldības īpašuma tiesības uz nekustamo īpašumu Rankas pagastā “Lāčauzas”, kadastra numurs 5084 008 0542, kas sastāv no zemes vienības ar kadastra apzīmējumu 50840080386 ar platību 2,94 ha, ir nostiprinātas Rankas pagasta zemesgrāmatas nodalījumā Nr. 100000944730 ar Vidzemes rajona tiesas 2025.gada 14.maija lēmumu.

Pašvaldību likuma 10.panta pirmās daļas 16.punktā noteikts, ka dome ir tiesīga izlemt ikvienu pašvaldības kompetences jautājumu. Tikai domes kompetencē ir lemt par pašvaldības nekustamā īpašuma atsavināšanu un apgrūtināšanu, kā arī par nekustamā īpašuma iegūšanu.

Saskaņā ar Publiskas personas mantas atsavināšanas likuma 3.panta otro daļu publisku personu mantas atsavināšanas pamatveids ir mantas pārdošana izsolē. Citus mantas atsavināšanas veidus var izmantot tikai šajā likumā paredzētajos gadījumos. Šā likuma 5.panta pirmā daļa cita starpā nosaka, ka atļauju atsavināt atvasinātu publisku personu nekustamo īpašumu dod attiecīgās atvasinātās publiskās personas lēmējinstitūcija, savukārt šā panta piektā daļa nosaka, ka lēmumā par nekustamā īpašuma atsavināšanu tiek noteikts arī atsavināšanas veids un, ja nepieciešams, nekustamā īpašuma turpmākās izmantošanas nosacījumi un atsavināšanas tiesību aprobežojumi. Saskaņā ar šā likuma 8.panta otro daļu atsavināšanai paredzētā atvasinātas publiskas personas nekustamā īpašuma novērtēšanu organizē attiecīgās atvasinātās publiskās personas lēmējinstitūcijas noteiktajā kārtībā, savukārt šā panta sestā daļa nosaka, ka mantas novērtēšanas komisija novērtēšanai pieaicina vienu vai vairākus sertificētus vērtētājus.

Pamatojoties uz Pašvaldību likuma 10.panta pirmās daļas 16.punktu, Publiskas personas mantas atsavināšanas likuma 3.panta otro daļu, 5.panta pirmo un piekto daļu, 8.panta otro un sesto daļu, un ņemot vērā Attīstības un tautsaimniecības komitejas ieteikumu un Finanšu komitejas ieteikumu, atklāti balsojot: ar 15 balsīm "Par" (Ainārs Brezinskis, Aivars Circens, Anatolijs Savickis, Andis Caunītis, Atis Jencītis, Guna Pūcīte, Guna Švika, Gunārs Babris, Gunārs Ciglis, Intars Liepiņš, Ivars Kupčs, Lāsma Gabdulļina, Mudīte Motivāne, Normunds Audzišs, Normunds Mazūrs), "Pret" – nav, "Atturas" – nav, "Nepiedalās" – nav, Gulbenes novada pašvaldības dome NOLEMJ:

1. NODOT atsavināšanai Gulbenes novada pašvaldībai piederošo nekustamo īpašumu Rankas pagastā “Lāčauzas”, kadastra numurs 5084 008 0542, kas sastāv no zemes vienības ar kadastra apzīmējumu 50840080386 un platību 2,94 ha, atklātā mutiskā izsolē ar augšupejošu soli.

2. UZDOT Gulbenes novada pašvaldības īpašuma novērtēšanas un izsoļu komisijai organizēt šā lēmuma 1.punktā minētā nekustamā īpašuma novērtēšanu, pieaicinot sertificētu vērtētāju, un nosacītās cenas noteikšanu un iesniegt to apstiprināšanai Gulbenes novada pašvaldības domes sēdē.

3. Par izpildi atbildīga Gulbenes novada pašvaldības īpašuma novērtēšanas un izsoļu komisija.

4. Lēmuma izpildes kontroli veikt Gulbenes novada pašvaldības izpilddirektoram.

Gulbenes novada pašvaldības domes priekšsēdētājs A. Caunītis